חאווייר ברדם

חאווייר אנחל אנסינס ברדם (בספרדית: Javier Ángel Encinas Bardem; נולד ב-1 במרץ 1969) הוא שחקן קולנוע ספרדי, זוכה פרס אוסקר לשחקן המשנה הטוב ביותר, פרס גלובוס הזהב, ופרס באפט"א לשנת 2007 על תפקידו בסרטם של האחים כהן "ארץ קשוחה". קיבל גם שלוש מועמדויות לפרס אוסקר לשחקן הטוב ביותר: על תפקידו בסרטו של ג'וליאן שנאבל "לפני שהלילה יורד" בשנת 2000, על תפקידו בסרטו של אלחנדרו גונסלס איניאריטו "ביותיפול" בשנת 2010, ועל תפקידו בסרטו של אהרן סורקין "הזוג ריקרדו" בשנת 2021.

== ביוגרפיה==
ברדם נולד בלס פאלמס, האיים הקנריים, שהם טריטוריה של ספרד, וגדל במשפחה נוצרית-קתולית. לקרלוס אנסינס ולשחקנית הקולנוע פילאר ברדם . ברדם הוא בן למשפחת שחקנים ותיקה מאוד בספרד שהופיעה בשלל סרטים מקומיים. אחיו הגדולים קרלוס ומוניקה , אף הם שחקנים.
את תפקיד הבכורה קיבל ברדם כשהיה בן 5, בסדרת הטלוויזיה "El Pícaro", ובהמשך הופיע בתוכניות טלוויזיה מקומיות. לפני שהפך לשחקן קולנוע שיחק בנבחרת הרוגבי הלאומית של ספרד.

==קריירה מקומית בספרד==
בשנת 1990, כשהוא בן 20, שיחק ברדם בתפקידו הראשון בסרטו של הבמאי ביגאס לונה "The Ages of Lulu" המבוסס על

ספרה של אלמודנה גרנדס. כעבור שנתיים חזר ברדם לשתף פעולה עם לונה בסרט "נקניק נקניק", על תפקידו בסרט היה מועמד ל"פרס גויה". ב-1993 קיבל ברדם מועמדות שנייה לפרס גויה על תפקידו בסרט נוסף מבית היוצר של ביגאס לונה "Huevos de oro". לאחר שנתיים של מועמדויות זכה לבסוף בפרס גויה על תפקידו בסרט "(Running Out of Time (Días contados" . כעבור שנה שיחק בסרט "(Mouth to Mouth (Boca a boca" וזכה בפרס גויה השני שלו, על משחקו כוויקטור ונטורה. ב-1997 שיתף פעולה עם הבמאי פדרו אלמודובר בסרט "אהבת בשר ודם" וזכה לביקורות נלהבות וכמו כן בפרס הקולנוע האירופי ובפרס גויה השלישי שלו.

== המעבר להוליווד ==
סרטו הראשון בשפה האנגלית היה "לרקוד עם השטן" ב-1997, בו גילם רוצח פסיכופת בשם רומאו דולורוסה.

בשנת 2000 גילם את דמותו של הסופר והמשורר ההומוסקסואל הקובני רינלדו ארנס בסרט "לפני שהלילה יורד" בבימויו של ג'וליאן שנאבל. תפקיד זה זיכה אותו בהערכה רבה ומועמדות לפרס אוסקר ולפרס גלובוס הזהב. ברדם היה שחקן הקולנוע הספרדי הראשון שהיה מועמד לפרס אוסקר.
שנתיים לאחר ההצלחה חזר ברדם לספרד כדי לשחק בסרט "ימי שני בשמש", על תפקידו זכה בפרס גויה רביעי וקיבל שתי מועמדויות לפרס הקולנוע האירופי.

בשנת 2004 שיחק במותחן שובר הקופות "הנוסע" בבימויו של מייקל מאן. באותה שנה, שיחק ברדם בסרטו של אלחנדרו אמנבר "הים שבפנים", בו גילם את דמותו של "רמון סמפדרו" – אדם משותק הנלחם במשך 30 שנה על זכותו למות בכבוד. על תפקידו קיבל ברדם את פרס הקולנוע האירופי, את פרס פסטיבל הסרטים של ונציה ומועמדות שנייה לפרס גלובוס הזהב.

בשנת 2006 שיחק לצד נטלי פורטמן בסרט "הרוחות של גויה", שם גילם אינקוויזיטור אכזר.

בשנת 2007 היה ברדם לשחקן הקולנוע הספרדי הראשון שזכה בפרס אוסקר לשחקן המשנה הטוב ביותר על תפקידו בסרט "ארץ קשוחה", סרטם עטור השבחים של האחים כהן שבו גילם ברדם את אנטון שיגור - רוצח שכיר, פסיכופת אנטי חברתי, שנשכר על מנת להשיב 2 מיליון דולר לבעליהם. הדמות מוגדרת כ"רוע בלתי ניתן לעצירה". על תפקידו בסרט קיבל גם את פרס גלובוס הזהב ואת פרס באפט"א.

בשנת 2008 הופיע בסרטו של וודי אלן "ויקי כריסטינה ברצלונה", בסרט שיחק את דמותו של חואן אנטוניו גונזלס, צייר כריזמטי שנמשך לכריסטינה (סקרלט ג'והנסון). על תפקידו קיבל ברדם מועמדות רביעית לפרס גלובוס הזהב.

בשנת 2010 הועמד ברדם בפעם השלישית לפרס אוסקר ולפרס באפט"א על תפקידו בסרט הדרמה של אלחנדרו גונסלס איניאריטו "ביותיפול", בו שיחק בתפקיד אוקסבל, גרוש ואב לשני ילדים המתוודע לכך שהוא חולה במחלה סופנית. באותה שנה שיחק גם בסרט "לאכול להתפלל לאהוב", לצד השחקנית ג'וליה רוברטס.

בשנת 2012 הופיע בתפקיד הנבל הראשי בסרט ה-23 בסדרת ג'יימס בונד – "סקייפול", אותו ביים סם מנדס. ושיחק בסרטו של טרנס מאליק "אל הפלא" לצידם של בן אפלק, רייצ'ל מקאדמס ואולגה קורילנקו.

בשנת 2013 הופיע בסרט הפשע של רידלי סקוט, "היועץ" בכיכובם של בראד פיט, מייקל פסבנדר, קמרון דיאז ופנלופה קרוז.

בשנת 2015 כיכב לצד שון פן בסרט הפעולה "מתנקש על הכוונת" של הבמאי הצרפתי פייר מורל.

בשנת 2016 שיחק בסרטו של שון פן "הפנים האחרונות", לצדם של שרליז ת'רון, ז'אן רנו וג'ארד האריס.

בשנת 2017 שיחק בסרט החמישי בסדרת הסרטים של "שודדי הקאריביים" שיצא במאי, "שודדי הקאריביים: נקמתו של סלזאר". באותה שנה שיחק במותחן הפסיכולוגי "אמא!" לצד ג'ניפר לורנס. את הסרט כתב וביים דארן ארונופסקי. כן שיחק את פבלו אסקובר בתפקיד הראשי בסרט "פבלו".

בשנת 2021 גילם את דסי ארנז בסרט הדרמה הביוגרפי "הזוג ריקרדו". על תפקידו בסרט קיבל ברדם מועמדויות לפרס אוסקר לשחקן הטוב ביותר, פרס גלובוס הזהב לשחקן הטוב ביותר ופרס גילדת שחקני המסך.

ב-2022 שיחק בתפקיד ראשי בסרט ללא מוצא (באנגלית: The Roads Not Taken). בסרט שביימה סאלי פוטר הוא משחק (עם סלמה הייק, אל פנינג ולורה ליני) סופר שהגיע בצעירותו ממקסיקו לניו יורק, שיוצא ונכנס לעולמות שונים. הסרט מראה את המציאות של החיים שהיו יכולים להיות לו, אילו עשה בחירות אישיות אחרות.<ref></ref>

בשנת 2022 פורסם כי ברדם יגלם את המפלצת של פרנקנשטיין בסרט "כלתו של פרנקנשטיין"; גרסה מחודשת לסרט באותו שם משנת 1935. באותה שנה שיחק בסרט "קרוקודיל לייל".

== חיים אישיים ==
מאז 2007 הוא נמצא בזוגיות עם השחקנית הספרדייה פנלופה קרוז. בארדם וקרוז שומרים על פרופיל ציבורי נמוך, והם מסרבים לדון בחייהם האישיים. ביולי 2010 הם נישאו בטקס שנערך באיי בהאמה. ב-23 בינואר 2011 נולד להם בן, וב-22 ביולי 2013 נולדה להם בת.

ב-2014, במהלך מבצע צוק איתן, ברדם ואשתו פנלופה קרוז (ביחד עם עוד קולנוענים ספרדיים כמו פדרו אלמודובר) האשימו את מדינת ישראל בביצוע רצח עם בפלסטינים, ואף שיגרו מכתב חריף לאיחוד האירופי – בו גינו את פעולות צה"ל ברצועת עזה.

== פילמוגרפיה ==
=== קולנוע ===
{| class="wikitable"
|-
!שנה
!סרט
!תפקיד
!הערות
|-
|1990
|Las edades de Lulú
|ג'ימי
|
|-
|1991
|עקבים גבוהים
|מנהל בטלוויזיה
|
|-
|1992
|נקניק, נקניק
|ראול
|
|-
| rowspan="2" |1993
|Huevos de oro
|בניטו גונזלס
|
|-
|El Amante Bilingüe
|מצחצח נעליים
|
|-
| rowspan="2" |1994
|Días contados
|ליסארדו
|
|-
|El detective y la muerte
|הבלש קורנליו
|
|-
|1995
|Boca a boca
|ויקטור ונטורה
|
|-
| rowspan="4" |1997
|El amor perjudica seriamente la salud
|קמילו
|
|-
|Airbag
|חוזה אלברטו
|
|-
|אהבת בשר ודם
|דייוויד
|מועמד פרס האקדמיה האירופית לקולנוע לשחקן הטוב ביותר <small>(אנ') (1998)</small>
|-
|Perdita Durango
|רומאו דולורוסה
|
|-
|1998
|Torrente, el brazo tonto de la ley
|סולטאן
|
|-
| rowspan="3" |1999
|Entre las piernas
|חאווייר
|
|-
|Segunda piel
|דייגו
|
|-
|Los lobos de Washington
|אלברטו
|גם מפיק בפועל
|-
|2000
|לפני שהלילה יורד
|רינלדו ארנס
|
|-
|2001
|אין חדשות מאלוהים
|טוני גראסו
|
|-
| rowspan="2" |2002
|הרקדן בקומה מעל
|אגוסטין רחאס
|
|-
|ימי שני בשמש
|סנטה
|מועמד פרס האקדמיה האירופית לקולנוע לשחקן הטוב ביותר <small>(אנ') (2002)</small>
|-
| rowspan="2" |2004
|הנוסע
|פליקס
|
|-
|הים שבפנים
|רמון סמפדרו <small>(אנ')</small>
|פרס האקדמיה האירופית לקולנוע לשחקן הטוב ביותר <small>(אנ') (2004)</small>
|-
|2006
|הרוחות של גויה
|לורנזו
|
|-
| rowspan="2" |2007
|אהבה בימי כולרה
|פלורנטינו אריסה
|
|-
|ארץ קשוחה
|אנטון שיגור
|
|-
|2008
|ויקי כריסטינה ברצלונה
|חואן אנטוניו גונזלס
|
|-
| rowspan="2" |2010
|ביותיפול
|אוקסבל
|
|-
|לאכול, להתפלל, לאהוב
|פליפה
|
|-
| rowspan="2" |2012
|סקייפול
|ראול סילבה
|
|-
|אל הפלא
|האב קינטנה
|
|-
| rowspan="2" |2013
|היועץ
|ריינר
|
|-
|Alacrán enamorado
|סוליס
|
|-
|2014
|סוכני העתיד
|רובוט כחול
|דיבוב
|-
|2015
|מתנקש על הכוונת
|פליקס
|
|-
| rowspan="4" |2016
|הפנים האחרונות
|מיגל לאון
|
|-
|שודדי הקאריביים: נקמתו של סלזאר
|קפטן ארמנדו סלזאר
|
|-
|אמא!
|הוא
|
|-
|פבלו
|פבלו אסקובר
|
|-
|2018
|כולם יודעים
|פאקו
|
|-
|2020
|ללא מוצא
|ליאו
|
|-
| rowspan="3" |2021
|חולית
|סטילגאר
|
|-
|הבוס הטוב
|בלאנקו
|
|-
|הזוג ריקרדו
|דסי ארנז <small>(אנ')</small>
|מועמד פרס גילדת שחקני המסך לשחקן הטוב ביותר <small>(אנ') (2021)</small>
|-
|2022
|קרוקודיל לייל
|הקטור פ. ולנטי
|
|-
| rowspan="2" |2023
|בת הים הקטנה
|המלך טריטון
|
|-
|חולית: חלק שני
|סטילגאר
|
|-
| rowspan="2" |TBA
|כלתו של פרנקנשטיין
|המפלצת של פרנקנשטיין
|
|-
|Spellbound
|המלך סולון
|דיבוב
|}

=== טלוויזיה ===
{| class="wikitable"
|-
!שנה
!סדרה
!תפקיד
!הערות
|-
|1974
|El pícaro
|אלונזו בצעירותו
|פרק: "En el que se relata la llegada de los dos pícaros al patio de Monipodio y la acogida que tuvieron"
|-
|1986
|Segunda enseñanza
|פבלו
|9 פרקים
|-
|1990
|Brigada central
|נרקומן
|פרק: "Turno de noche"
|-
|1991
|El C.I.D.
|וינס
|פרק: "Thursday's Child"
|-
| rowspan="2" |1992
|Tango
|אפריין סיפואנטס
|תפקיד ראשי; 8 פרקים
|-
|Crónicas del mal
|טסי
|פרק: "La salida del laberinto"
|-
|2020
|Home Movie: The Princess Bride
|איניגו מונטויה
|פרק: "Chapter Ten: To The Pain!"
|-
|TBA
|Monsters: The Lyle and Erik Menéndez Story
|חוזה מננדז
|סדרה עתידית של נטפליקס
|}

==קישורים חיצוניים==

* 
* 
* 
* 
* 

==הערות שוליים==

קטגוריה:שחקני קולנוע וטלוויזיה ספרדים
קטגוריה:שחקנים ילדים ספרדים
קטגוריה:זוכי אוסקר: שחקן המשנה הטוב
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס באפט"א לשחקן המשנה הטוב ביותר
קטגוריה:זוכי פרס גילדת שחקני המסך - שחקנים
קטגוריה:זוכי גביע וולפי
קטגוריה:זוכי פרס גויה: השחקן הטוב
קטגוריה:זוכי פרס גויה: שחקן המשנה הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס איגוד מבקרי הקולנוע האמריקאי לשחקן המשנה הטוב ביותר
קטגוריה:זוכי פרס סאטורן לשחקן משנה בקולנוע
קטגוריה:ספרדים שנולדו ב-1969